open-index/open-wikipedia-markdown huggingface dataset:
Continuationer om gamla och nya saker

**Continuationer om gamla och nya saker** on 74-numeroinen käsinkirjoitettu herätyslehtien sarja, jota toimitti Abraham Achrenius vuosina 1763–1769. Julkaisusarjan tehtävä oli toimia Achreniuksen ja tämän pappisystävien yhdyssiteensä.

## Lähteet
* 

### Viitteet
Magazin för evangelisk biblisk christendom

**Magazin gör evangelisk biblisk christendom** oli vuosina 1813–1815 Etelä-Ruotsissa ilmestynyt kristillinen aikakausjulkaisu. Lehti levisi lähetys- ja kirjanlevitysherätyksen yhteydessä ja oli ensimmäisiä julkaisuja, joka oli suunnattu myös muulle kuin papistolle.

## Lähteet
* 

### Viitteet
Underrättelser om evangelii framgång i alla verldsdelar

**Underrättelser om evangelii framgång i alla verldsdelar** oli vuosina 1818–1824 Ruotsissa ilmestynyt kristillinen aikakausjulkaisu. Lehti oli Ruotsin evankelisen seuran viikkolehti, ja sitä luettiin myös Suomessa. Lehden jatkona julkaistiin vielä vuosina 1825–1826 kuukausittain lehteä nimeltä **Uriel**.

## Lähteet
* 

### Viitteet
Jösse Eerikinpoika

**Jösse Eerikinpoika** (k. 1436) oli tanskalainen aatelismies ja vouti Ruotsissa.
 
Jösse Eerikinpoika oli kuningas Eerik Pommerilaisen vouti Taalainmaalla noin vuodesta 1414 vuoteen 1434. Riimikronikka kertoo hänen valjastaneen talonpoikien vaimoja heinäkuormien eteen ja hirttäneen talonpoikia. Rahvas, jota muutkin voudit tuolloin kohtelivat kovasti, nousi lopulta Engelbrekt Engelbrektinpojan johdolla niin sanottuun Engelbrektin kapinaan. Jösse Eerikinpoika joutui talonpoikien käsiin, ja hänet mestattiin vuonna 1436.

## Lähteet
Ugandan kansalaisuus

**Ugandan kansalaisuus** on laillinen suhde yksittäisen henkilön ja Ugandan tasavallan välillä. Maassa noudatetaan sekä ius soli- että ius sanguinis -periaatetta.

## Kansalaisuuden saaminen syntymällä
Syntyperäisiä Ugandan kansalaisia ovat sellaiset henkilöt, jotka olivat maan kansalaisia ennen vuoden 1995 perustuslain voimaantuloa. Lisäksi henkilö on syntyperäinen ugandalainen, mikäli hän täyttää jonkun seuraavista ehdoista:

* lapsi on syntynyt Ugandassa ja vähintään yksi hänen vanhemmistaan tai isovanhemmistaan kuuluu johonkin Ugandan alkuperäisväestöä edustavaan etniseen ryhmään
* lapsi on syntynyt ulkomailla ja vähintään yksi hänen vanhemmistaan tai isovanhemmistaan on lapsen syntyessä Ugandan kansalainen

## Kansalaisuuden saaminen hakemuksella
Hakemuksen perusteella Ugandan kansalaisuus voidaan myöntää kahta eri reittiä pitkin: rekisteröitymällä tai naturalisaatiolla.

Ugandan kansalaisiksi voivat rekisteröityä sellaiset henkilöt, jotka ovat muuttaneet maahan vapaaehtoisesti ja asuneet maassa vähintään 10 vuotta tai ennen vuoden 1995 perustuslain voimaanastumista vähintään 20 vuotta. Myös sellaiset henkilöt, jotka ovat syntyneet Ugandassa (ei koske diplomaattien tai pakolaisten lapsia) tai jotka ovat asuneet maassa yhtäjaksoisesti 9. lokakuuta 1962 lähtien, voivat rekisteröityä kansalaisiksi.

Naturalisaation kautta kansalaisuus voidaan myöntää, mikäli hakija täyttää seuraavat ehdot:

* on asunut maassa yhteensä vähintään 20 vuotta, joista yhtäjaksoisesti vähintään kaksi vuotta ennen hakemuksen jättämistä
* osaa paikallista kieltä tai englantia
* on todettu hyvämaineiseksi

Hakijan alaikäiset lapset eivät voi saada kansalaisuutta vanhempansa hakemuksella, vaan heidän tulee hakea kansalaisuutta itse täysi-ikäisiksi tultuaan.

## Kaksoiskansalaisuus
Uganda on sallinut kaksoiskansalaisuuden vuodesta 2009, eivätkä sellaiset ugandalaiset, jotka ottavat vastaan jonkun toisen maan kansalaisuuden, menetä Ugandan kansalaisuuttaan.

Ugandan kansalaiset ovat automaattisesti sekä Kansainyhteisön että Itä-Afrikan yhteisön kansalaisia.

## Lähteet

* Manby, Bronwen (2016): *[https://www.opensocietyfoundations.org/uploads/d5d1d086-1a0d-4088-b679-003e09e9c125/citizenship-law-africa-third-edition-20160129.pdf Citizenship Law in Africa]*, African Minds, Kapkaupunki,  .
* Zakaryan, Tigranna (2019): *[https://cadmus.eui.eu/bitstream/handle/1814/62485/RSCAS_GLOBALCIT_CR_2019_05.pdf?sequence=1&isAllowed=y Report on Citizenship Law: Uganda]*, European University Institute, Badia Fiesolana. 

### Viitteet
Tuutit

**Tuutit** (*Vriesea*) eli tuuttiananakset on ananaskasveihin kuuluva suku. Kasveja esiintyy luonnonvaraisina Etelä- ja Väli-Amerikassa. Tuuttiananaksia kasvatetaan huonekasveina. Ne ovat yleensä 20–50 cm korkeita. Kasveilla on lehtiruusuke, jonka keskeltä avautuu kukinto. Kukkinnon yleisin väri on punainen, mutta joskus sen väri on keltainen, oranssi tai rusehtavanpunainen. Tuuttiananaksiin kuuluu säilätuutti (*Vriesea splendens*).

## Lähteet

## Aiheesta muualla
* Finto: Kassu – Kasvien suomenkieliset nimet: ''Vriesea''
* Global Biodiversity Information Facility (GBIF): ''Vriesea'' 
* UniProt: Taxonomy - Vriesea 
* Pherobase: Floral volatiles of Genus Vriesea
Antonio Salviati

**Antonio Salviati** (1816–1890) oli italialainen mosaiikkitaiteilija. Hän opiskeli aluksi oikeustiedettä, mutta kun kysymys Venetsian Pyhän Markuksen kirkon mosaiikkien uudistamisesta oli vireillä, hän innostui 1859 tutkimaan vanhaa, Venetsiassa aikoinaan kukoistanutta lasimosaiikkitekniikkaa, jolle hän sitten omisti koko elämänsä.

Yleistä huomiota Salviatin työt herättivät ensi kerran Lontoon maailmannäyttelyssä 1862. Salviatin 1860 Muranon saarelle lähelle Venetsiaa perustama tehdas, jota hän laajensi myös 1500- ja 1600-luvun tyylisten venetsialaisten lasien valmistamista varten, siirtyi 1867 eräälle Salviatin johtamalle yhtiölle. Salviati irtautui tehtaasta 1877. Oltuaan jonkin aikaa berliiniläisen mosaiikkitehtaan johtajana hän palasi Venetsiaan ja perusti siellä uuden tehtaan, joka ei kuitenkaan sekään ollut pitkäikäinen. Salviatin ja hänen työpajansa tunnetuimpia töitä on Pyhän Markuksen kirkon mosaiikkien uudistus, Englannissa muun muassa St Paulin katedraalin kupumosaiikit, Saksassa Aachenin ja Erfurtin tuomiokirkkojen mosaiikit.

## Lähteet

## Aiheesta muualla
Salzmann

**Salzmann** on seuraavien henkilöiden sukunimi:

* Christian Gotthilf Salzmann (1744–1811), saksalainen pedagogi
* Jeanne de Salzmann, o.s. *Allemand*, usein *Madame de Salzmann* (1889–1990), sveitsiläinen tanssija
* Josef Anton Salzmann (1780–1854), sveitsiläinen roomalaiskatolinen piispa

## Katso myös
* Saltzman
* Salzman
Lagon piiri

**Lagon piiri** () on Mosambikin Niassan maakunnassa sijaitseva piiri. Piirin hallintokeskus on Njassajärven rantakaupunki Metangula. Se sijaitsee linnuntietä 82 kilometriä ja maanteitse 120 kilometriä aluekeskus Lichingasta luoteeseen.

Lagon piiri rajoittuu lännessä Njassajärveen (vastaranta ja piirin edustan saaret kuuluvat Malawiin), pohjoisessa Tansaniaan, idässä Sangan piiriin ja etelässä Chimbunilan piiriin.

Vuoden keskilämpötila on 22–24°C. Keskimääräinen vuosisademäärä on 1000–1400 mm.

Väestönlaskennassa asukasluvuksi saatiin 106&nbsp;968 (VL 2017), 75&nbsp;504 (2007) ja 55&nbsp;892 (1997). Väkiluku oli Mosambikin tilastokeskuksen (INE) ennusteen mukaan kohonnut 132&nbsp;333:een vuonna 2022.

Piirin pinta-ala on 6&nbsp;528 neliökilometriä (5,3&nbsp;% maakunnasta). Toiset lähteet antavat hieman poikkeavia pinta-aloja: 6&nbsp;580 km²  tai 6&nbsp;438 km². Paikallishallinnossa piiri oli aiemmin jaettu neljään hallintoalueeseen (): Metangula, Cobue, Lunho ja Maniamba (vuonna 2005 voimassa ollut tilanne). Uudempi maakuntatilasto (2022) kertoo hallintoalueita olevan nyttemmin viisi.
 
## Lähteet
Lesothon kuningas

**Lesothon kuningas** (, ) on Lesothon kuningaskunnan valtionpäämies.

## Historia
Lesothon kuningaskunnan voidaan katsoa saaneen alkunsa 1820-luvulla, kun eteläisen Afrikan lukuisat pienemmät päällikkökunnat ajautuivat kaaokseen alueella lisääntyneiden väkivaltaisuuksien vuoksi (). Tämän tuloksena Moshoeshoe-niminen päällikkö nousi pienen alueen johtoon ja otti alaisuuteensa vähäisempiä päälliköitä. Vuonna 1824 hän otti valtaansa Thaba Bosiun vuoren ja julistautui Sothon (sittemmin Basothon) kuninkaaksi.

## Valtaoikeudet ja etuudet
Kuningas ei käytä lainsäädännöllistä tai toimeenpanevaa valtaa, mutta hän toimii valtion itsenäisyyden ja yhtenäisyyden symbolina. Hänellä on joitain seremoniallisia rooleja, kuten Lesothon kansallisen yliopiston kanslerin virka.

Vuonna 2017 kuninkaalle maksettu palkkio oli 708 537 lotia.

## Nimittäminen ja perimyslaki
Lesothon perustuslain mukaan päälliköiden neuvosto voi nimittää kuninkaalle perillisen paikallisten tapojen puitteissa. Se voi nimittää useampia henkilöitä perillisiksi, mutta ensimmäisenä nimitetty on ensisijainen kruununperijä.

Mikäli valtaistuin on tyhjillään tai kuningas ei kykene hallitsemaan, maahan nimitetään sijaishallitsija. Lesothon kuningaspari ei juurikaan vieraile samanaikaisesti maan ulkopuolella, koska kuninkaan mahdollisen kuoleman jälkeen tämän vaimo, eli kuningatar, on ensisijainen sijaishallitsija, mikäli kruununperijä ei ole vielä täyttänyt 21 vuotta. Mikäli kuningas on naimaton, sijaishallitsijaksi voidaan nimittää myös kuninkaan nuorempi veli.

## Lähteet
Salli Carrera

**Salli Carrera** () on *[[Autot (elokuvasarja)|Autot]]*-elokuvasarjassa esiintyvä hahmo. Hän on sarjan päähenkilön Salama McQueenin tyttöystävä. Hän on 2002 Porsche 911 (996) Carrera.

## Esiintymiset
### Autot
Ensimmäisessä elokuvassa Salaman vahingossa rikottua Syylari Cityn tien, hänelle annetaan joka päivä vain vähän bensaa, jotta hän ei voisi karata. Salama tapaa muiden Syylari Cityn aukkaiden tapaan Sallin. He alkavat vähitellen ihastua toisiinsa. Eräänä päivänä Salli päättää luottaa Salamaan ja antaa hänelle enemmän bensaa, jotta voisi viedä hänet ajelulle. Salamalla on mahdollisuus karata, mutta ei tee sitä, vaan menee Sallin kanssa ajelemaan. Salli vie Salaman hienolle näköalapaikalle ja kertoo kuinka Syylari City oli joskus isompi kaupunki, mutta kymmenen minuutin takia rakennettiin valtatie, joka meni kaupungin ohi, minkä takia kaupungissa alkoi käymään vähemmän autoja. Hän kertoo myös kuinka oli kerran asunut isommassa kaupungissa, mutta eräänä päivänä ei kestänyt enää ja lähti vain ajamaan, kunnes meni rikki. Silloin Doc löysi hänet ja vei Syylari Cityyn, jonne Salli päätti jäädä. Myöhemmin Salama saa tien valmiiksi, menee kilpailemaan Jasu Junttia ja Kunkkua vastaan ja Syylari Citystä tulee tunnetumpi Salaman ansiosta.

### Autot 2
Toisessa elokuvassa Salama palaa kilpailusta ja viettää Martin kanssa aikaa. Tämän jälkeen hän menee Sallin kanssa treffeille erääseen ravintolaan. Ravintolan televisiosta tulee lähetys, jossa kerrotaan kilpailusta, jonne maailman nopeimmat autot on kutsuttu. Salama on kieltäytynyt, koska hänen tiiminsä on kesälomalla. Lähetyksessä on videopuhelulla mukana kilpailun ennakkosuosikki Francesco Bernoulli. Lähetykseen otetaan myös vastaan puheluita. Kun Francesco vitsailee Salaman kustannuksella, niin Martti soittaa sinne ravintolan puhelimella ja puolustaa parasta kaveriaan. Pian Salama ottaa puhelimen ja puolustautuu hyvin Francescoa vastaan. Häntä pyydetään vielä mukaan kilpailuun, mihin hän suostuu tiiminsä osoitettua halukkuutensa osallistumiseen. Salli myös suostuttelee Salaman ottamaan Martin mukaan, kun hän ei ole sitä koskaan tehtyt. Kun myöhemmin sattumien kautta Martin takia ensimmäisen kilpailun hävinnyt Salama McQueen raivostuu Martille, joka päätti sen takia lähteä kotiin, käytöstään katuva Salama kutsuu lisää kavereitaan kuten Sallin Syylari Citystä, mutta käy ilmi, ettei Martti koskaan palannut sinne. Kaikki kuitenkin päättyy hyvin, Martti löytyy ja Syylari Cityssä pidetään vielä yksi kilpailu.

### Autot 3
Kolmannessa elokuvassa kovasta yrittämisestä huolimatta kilpailun uudenlaisille autoille hävinnyt ja siellä kolariin joutunut Salama on epävarma jatkostaan ja pelkää, että hänelle käy niin kuin Docille. Salli kuitenkin rohkaisee häntä jatkamaan ja hän lähtee uuteen kauteen aikomalla treenata samalla tavalla kuin nykyaikaiset kuskit.

## Lähteet
Matti Pietinen (valokuvaaja)

**Matti Pietinen** (21. heinäkuuta 1919 Viipuri – 31. elokuuta 2009 Helsinki) oli suomalainen valokuvaaja.

Matti Pietisen isä oli valokuvaaja Aarne Pietinen, jonka 1930-luvulla perustama yritys kasvoi nopeasti Suomen johtavaksi mainosvalokuvaamoksi. Matti Pietinen aloitti työt isänsä yrityksessä jo koulupoikana. Yrityksessä työskenteli myös veljensä Otso Pietinen. 1950-luvulla Pietisen veljekset valokuvasivat muun muassa tunnettujen suomalaisten muotoilijoiden Timo Sarpanevan, Tapio Wirkkalan, Nanny Stillin, Kaj Franckin ja Saara Hopean kansainvälisissä näyttelyissä palkittuja design-esineitä. 

## Kuvateoksia
* *Suomen eduskuntatalo: J. S. Siren, arch. - Finlands riksdagshus - Finland's parliament building - Le palais du parlement finlandais - Finnlands Reichstagsgebäude*; toim. Börje Sandberg ; esipuhe J. S. Sirén ; valokuvat Matti ja Otso Pietinen. Otava 1953
* *Suomalaista työtä - Finland at work*; kuvauksen johto ja kuvasivujen taitto Erik Bruun ; valokuvaus Otso ja Matti Pietinen, Caj Bremer, Foto-Roos sekä Timo Liukka ; teksti Veikko Konttinen, Martti Mäki ja Eige Cronström ; tekstien englanninnokset Diana Tullberg. Otava 1967
* Matti Pajula : *Tapaus Amer*; valokuvat Matti Pietinen. Amer-yhtymä, Hyrylä 1975

## Lähteet

## Kirjallisuutta
* *Peilissä Pietiset: Valokuvaajasuvun kuvia kansakunnan murroksesta*; kirj. Markku Pietinen, Leena Saraste, Jukka Kukkonen; kuvien toim. Hannu Häkkinen ja Jukka Kukkonen.  Museoviraston julkaisuja 9. Museovirasto, Helsinki 2017 

## Aiheesta muualla
* Valokuvaaja Matti Pietinen, Otso Pietisen valokuva vuodelta 1945, Museovirasto, Historian kuvakokoelma, Valokuvaamo Pietisen kokoelma (Finna)
Suunnistuksen Euroopan-mestaruuskilpailut 2023

**Suunnistuksen Euroopan-mestaruuskilpailut 2023** järjestettiin Italiassa 4.–8. lokakuuta. Ohjelmassa olivat sprinttilajit.

Sprinttisuunnistus kilpailtiin Veronassa 4. lokakuuta. Naisten kilpailun voitti Ruotsin Sara Hagström. Miesten kilpailun voitti Sveitsin Matthias Kyburz, ja Suomen Tuomas Heikkilä oli kolmas. Sprinttiviesti kilpailtiin 6. lokakuuta Soavessa. Sen voitti Ruotsi, ja Suomi oli kolmas. Pudotussprintti kilpailtiin 8. lokakuuta Vicenzassa. Naisten kilpailun voitti Ruotsin Tove Alexandersson ja miesten kilpailun Matthias Kyburz. 

## Lähteet
* Eventorin tulossivu

## Aiheesta muualla
* Tapahtuman virallinen sivu
Välikaton Feetun tonttulevy

**Välikaton Feetun tonttulevy** on suomalainen joulualbumi, joka julkaistiin joulukuussa 1985. Albumin kappaleet perustuvat Mauri Kunnaksen *[[Suomalainen tonttukirja|Suomalaisen tonttukirjan]]* tarinoihin vuodelta 1979. Levy sisältää kirjan lukujen mukaan nimettyjä jouluaiheisia lauluja, jotka on sovitettu 1980-luvun tyyliin synthpop-genreen.

Albumi kohosi Suomen levylistojen 18. sijalle joulukuussa 1985 ja pysyi listoilla yhteensä viiden viikon ajan.

## Kappaleet
Kaikki kappaleet säveltänyt Jukka Rautiainen ja sanoittaneet Jorma Toivianen ja Mauri Kunnas, ellei toisin mainita.

Kaikki kappaleet sovittanut Vesa Torppa.

### A-puoli
# 
# 
# 
# 
# 
# 
# 

### B-puoli
# 
# 
#  
#  
#  
#  
#  
# 

## Kokoonpano
### Solistit
* Vera Telenius - laulu (5, 9)
* Jukka "Juhana" Rautiainen - laulu (2, 4, 8, 13-15)
* Eno Samuli - laulu (6)
* Riitta Heino - laulu (1, 3, 7, 12)
* Katri Närhi - laulu (1, 3, 7, 12)
* Lasse Heino - laulu (1, 3, 10)
* Jonna Mäkinen - laulu (1, 3, 7, 11)
* Vesa "Veli-Vesa" Hilevaara - laulu (5)
* Oskari - laulu (9)

### Lauluryhmä Nepparit <small>(1, 3, 7, 10-12)</small>
* Lasse Heino - laulu
* Riitta Heino - laulu
* Vesa Hilevaara - laulu
* Jonna Mäkinen - laulu
* Katri Närhi - laulu
* Tuomas Ouni - laulu
* Pekko Peltonen - laulu
* Heikki Rantala - laulu

### Tuotanto
* Vesa Torppa - sovitukset ja tuottaja
* Jari Laasanen - äänittäjä (RM-Studio)
* Mauri Kunnas - kansitaide
* Tapsa Rantanen - kannen suunnittelu (Private Eye)
* MTV - kaiverrus
* Henkka Niemistö - vuoden 2009 CD-painoksen masterointi

## Lähteet
Doc Hudson

**[[Doc Hudson]]** (myös **Hudson Hornet**) oli *[[Autot (elokuvasarja)|Autot]]*-elokuvasarjassa esiintyvä hahmo. Aikoinaan hän ajoi kilpa-ajoja ja voitti useita kilpailuja, mutta sitten onnettomuuden jälkeen katosi 50 vuodeksi. Hän kuoli ensimmäisen ja toisen elokuvan välissä. Hän oli 1951 Hudson Hornet.

## Esiintymiset
### Autot
Ensimmäisessä elokuvassa Salama päätyy Syylari Cityyn, jonka tien vahingossa rikkoo. Hän ei ensin tunnista Docia, mutta myöhemmin löytää tämän Piston Cupit. Doc kertoo, että viimeisessä kilpailussaan joutui kolariin. Kun hän oli toipunut, hänet oltiin korvattu toisella, vaikka hänellä olisi ollut vielä antaa paljon. Hän lähti ja katosi 50 vuodeksi. Myöhemmin Doc alkaa opettamaan Salamaa ja toimimaan hänen tallipäällikkönään.

### Autot 2
Doc kuolee ensimmäisen ja toisen elokuvan välissä tuntemattomasta syystä. Toisessa elokuvassa hänen kunniakseen on omistettu Piston Cup, jonka Salama McQueen voittaa.

### Autot 3
Kolmannessa elokuvassa Doc nähdään takaumissa hänen oppi-isänsä Smokeyn muistellessa häntä hänen kilpa-autourallaan.

## Lähteet
Ruotsin ralli 2018

**Ruotsin ralli 2018** (virallisesti *66. Rally Sweden*) oli rallin maailmanmestaruussarjan kilpailu kaudella 2018. Kilpailu ajettiin 15.&ndash;18. helmikuuta 2018 ja sen keskuspaikka oli Torsbyssä Ruotsissa. Kilpailuun kuului 19 erikoiskoetta ja ja kilpailu oli kauden toinen. 

Kilpailun voitti Thierry Neuville ennen Craig Breeniä ja Andreas Mikkelseniä. Power Stage -erikoiskokeella nopein oli Esapekka Lappi, joka sai viisi lisäpistettä. WRC2-luokan kilpailun voitti Takamoto Katsuta. Sébastien Ogier lähti myöhässä viimeiselle Power Stage -erikoiskokeelle saadakseen paremman lähtöpaikan, mutta sai neljän minuutin ja kymmenen sekunnin aikasakon väärästä lähtöpaikasta. M-Sportin Elfyn Evans kirjautui tarkoituksellisesti myöhässä viimeiseen aikatarkastukseen, josta saadun aikasakon myötä Ogier nousi kymmenennelle sijalle kilpailun loppusijoituksissa. Sekä Ogier että Tommi Mäkinen kritisoivat lähtöjärjestyksiä, joiden mukaan pienemmät autot ajoivat ensin ja tekivät kilpailun vaikeammaksi ensimmäisenä ajaville MM-sarjan autoille urien johdosta.

## Erikoiskokeet
Kilpailussa oli 19 erikoiskoetta, joiden yhteispituus oli 314,25 kilometriä. Reitin kokonaispituus oli 1400,79 kilometriä.

## Tulokset

### Power Stage -tulokset

## Lähteet

## Aiheesta muualla
* Rally-Maps.com
Kelly Divine

**Kelly Divine** (oik. **Lynda Marie Dempsey**, s. 13. heinäkuuta 1984 Chester, Pennsylvania) on yhdysvaltalainen pornonäyttelijä. Divine on esiintynyt IAFD-tietokannan mukaan 565:ssä aikuisviihde-elokuvassa ja yhdessä tavallisessa elokuvassa nimeltä *Chillerama* sekä stripparin roolissa Showtimen televisiosarjassa **. Divinellä on Twitterissä yli 400&nbsp;000 seuraajaa. 

Divine on voittanut alan The Fannys -palkinnon vuonna 2013 kategoriassa ”kaikkein sankarillisin perse (paras anaalikohtaus)”. 

Hän kohahdutti vuonna 2013 arviollaan, jonka mukaan miespuolisista pornonäyttelijöistä 75 prosenttia on biseksuaaleja.

## Lähteet

## Aiheesta muualla
Luettelo Formula 1 -sarjan sprinttikilpailuista

Tämä on **luettelo Formula 1 -sarjan sprinttikilpailuista**, joka sisältää tilastoja Formula 1 -sarjan kuljettajista, valmistajista ja radoista. Sprinttikilpailu on järjestetty Formula 1 -sarjassa kaudesta , jolloin muutamien osakilpailuviikonloppujen aikana ajettiin myös kilpailupituudeltaan lyhyempi kilpailu lauantaipäivän aikana. Kaudella 2021 sprinttikilpailun lähtöjärjestys ratkaistiin perjantaipäivälle siirretyissä aika-ajoissa, mutta perinteisistä osakilpailuista poiketen kuljettaja ei saanut virallista paalupaikkatilastomerkintää. Sprinttikilpailun kolme parhaiten sijoittunutta kuljettajaa saivat lisäpisteitä järjestelmän 3-2-1 mukaisesti ja voittajalle annettiin lisäksi paalupaikkatilastomerkintä varsinaiseen sunnuntain kilpailuun. Ensimmäinen sprinttikilpailu ajettiin kauden aikana Britannian osakilpailussa. 

Kaudella  sprinttikilpailun järjestelmä muuttui, kun perjantain aika-ajoissa paalupaikalle ajanut kuljettaja sai edellisestä kaudesta poiketen virallisen paalupaikkamerkinnän  ja hän lähti sprinttikilpailuun kärkipaikalta. Sprinttikilpailun voittaja lähti varsinaiseen kilpailuun kärkipaikalta, mutta hän ei saanut enää virallista paalupaikkamerkintää. Myös lisäpisteitä saavien kuljettajien määrä nousi kolmesta kahdeksaan järjestelmällä 8-7-6-5-4-3-2-1. Kaudella  järjestelmää uudistettiin jälleen, kun sprinttikilpailuja varten järjestettiin omat aika-ajot (). Pistelaskujärjestelmä pysyi samana kuin kaudella 2022. 

Luetteloiden tilastot on päivitetty Kiinan GP:n 2026 jälkeen.

## Sprinttikilpailut
 

## Kuljettajat

## Valmistajat
 

## Huomioita

## Lähteet
Sangan piiri

**Sangan piiri** () on Mosambikin Niassan maakunnassa sijaitseva piiri. Väestönlaskennassa asukasluvuksi saatiin 75&nbsp;658 (VL 2017), 56&nbsp;282 (2007) ja 44&nbsp;225 (1997). Väkiluku oli Mosambikin tilastokeskuksen (INE) ennusteen mukaan kohonnut 80&nbsp;950:een vuonna 2022. Piirin hallintokeskus on Unangon kylä (Sanga). Se sijaitsee linnuntietä 54 kilometriä ja maanteitse 60 kilometriä aluekeskus Lichingasta pohjoiseen.

Sangan piiri rajoittuu lännessä Lagon piiriin, pohjoisessa Tansaniaan, idässä Mavagon ja Muemben piireihin sekä etelässä Chimbunilan piiriin.

Vuoden keskilämpötila vaihtelee sijainnin mukaan 20 °C:sta 26 °C:seen. Keskimääräinen vuosisademäärä on tyypillisesti 1&nbsp;000–1&nbsp;200 mm, mutta voi korkeimmilla paikoilla yltää 2&nbsp;000 millimetriin. Alue kuuluu Rovumajoen valuma-alueeseen.

Piirin pinta-ala on 12&nbsp;185 neliökilometriä (10,0&nbsp;% maakunnasta). Toisien lähteiden mukaan pinta-ala olisi 12&nbsp;545 km² tai 13&nbsp;469 km². Paikallishallinnossa piiri oli jaettu maakuntatilaston (2022) mukaan neljään hallintoalueeseen (). Hallintoalueet ovat Lucímbesse (Lussimbeze), Macaloge, Matchedje ja Sanga (Unango).
 
Lúrion yliopiston maataloustieteellinen tiedekunta toimii Sangan piirin eteläosassa, linnuntietä noin 50 kilometriä maakuntakeskuksesta ja 7 kilometriä Unangosta pohjoiseen.

## Lähteet
Oleksandr Biletskyi

**Oleksandr Ivanovytš Biletskyi** (; 2. marraskuuta 1884 Kazanin lähellä, Venäjä – 2. elokuuta 1961 Kiova, Ukrainan SNT) oli ukrainalainen kirjallisuudentutkija ja Ukrainan SNT:n tiedeakatemian täysjäsen vuodesta 1939 ja varapuheenjohtaja 1946–1948. Hän oli Neuvostoliiton tiedeakatemian täysjäsen vuodesta 1958.

Biletskyi opiskeli Harkovan yliopistossa ja opetti Harkovassa vuodesta 1907 kirjallisuutta. Vuoden 1917 vallankumouksen jälkeen hänestä tuli Harkovan yliopiston kirjallisuuden professori. Teoksissaan hän käsitteli länsieurooppalaisia ja venäläisiä kirjailijoita, mutta pääosan työstään hän omisti ukrainalaiselle kirjallisuudelle.

Biletskyi kokosi antologioita ja oppikirjoja klassisesta, länsieurooppalaisesta ja ukrainalaisesta kirjallisuudesta. Ukrainalaisen kirjallisuuden yhteydessä hän tähdensi sen suhteita muuhun slaavilaiseen ja läntiseen kirjallisuuteen. Koska monet ukrainalaiset kirjailijat olivat kiellettyjä Neuvostoliitossa, hän käsitteli kirjallisuutta yleisellä tasolla. Hän oli tiedeakatemian kirjallisuusinstituutin johtaja 1944–1961 ja oli siten neuvosto-Ukrainan kirjallisuudentutkimuksessa eturintamassa ja ohjasi ja opetti nuorempia kirjallisuudentutkijoita.

Biletsyin poika oli taidemaalari, taiteen tutkija Platon Biletskyi.

## Lähteet
Autot (täsmennyssivu)

**Autot** tarkoittaa seuraavia asioita:

* *[[Autot]]*, Walt Disney Picturesin animaatioelokuva
* *[[Autot (elokuvasarja)|Autot]]*, Walt Disney Picturesin animaatioelokuvasarja
* *[[Autot (videopeli)|Autot]]*, elokuvaan perustuva videopeli
* *[[Autot (soundtrack)|Autot]]*, elokuvaan perustuva soundtrack
* Auto,  pyörillä liikkuva henkilöiden ja tavaran kuljetukseen tarkoitettu moottorin voimin liikkuva ajoneuvo.
Portuginies (kappale)

**Portuginies** on yhdysvaltalaisen tubettajan IShowSpeedin vuonna 2022 julkaisema kappale ja single. Kappale on IShowSpeedin ensimmäinen portugalinkielinen kappale.
Ovi ois

**Ovi ois** on Valvomon ensimmäinen single vuonna 2006 julkaistulta albumilta *[[Heitä ensimmäinen kivi]]*. ”Ovi ois” on albumin suosituimpia kappaleita. ”Ovi ois” -singlellä on mukana myös kappale ”Jos on totuus”. 

## Kappaleet
# 
# 

## Lähteet
Säilätuutti

**Säilätuutti** (*Vriesea splendens*) on tuuttien eli tuuttiananasten sukuun kuuluva laji. Sen lehdet ovat väriltään tummanvihreitä ja niissä on poikittaisia juovia ja ne muodostavat suppilomaisen ruusukkeen. Kukinto on pitkä ja litteä tähkä ja se voi olla väriltään oranssi, keltainen, valkoinen tai vihreä. Kasvi viihtyy aurinkoisesta varjoon olevilla kasvupaikoilla, mutta ei suorassa auringon valossa ja se viihtyy huoneenlämmössä. Kasvi tarvitsee runsasta kastelua ja kasvukauden aikana se tarvitsee hieman typpilannoitusta.

## Lähteet

## Aiheesta muualla
* Global Biodiversity Information Facility (GBIF): ''Vriesea splendens''
Kakkosen kausi 2024

**Kakkosen kausi 2024** on Suomen jalkapallon neljänneksi korkeimman sarjatason kausi. Se pelattiin kahdessa kymmenen joukkueen ja yhdessä yhdentoista joukkueen lohkossa.

## Joukkueet ja lohkojako
Sarjassa pelasi monen vuoden tauon jälkeen tunnettuja seuroja, kuten Kuopion Elo (viimeksi I divisioonassa, 1990) ja EBK (viimeksi II divisioonssa, 1991).

## Sarjataulukot
Ensin pelattiin kaksinkertaisena runkosarjana (18 ottelukierrosta). Runkosarjan jälkeen lohkoissa jakaannuttiin ylempään (sijat 1–6) ja alempaan (sijat 7–10 muissa lohkoissa ja 7–11 B-lohkossa) jatkosarjaan. Runkosarjassa kerätyt pisteet säilyivät mukana.

B-lohkossa runkosarjassa ottelukierroksia oku 22 ja alempaan jatkosarjaan osallistuvat sijoille 7–11 sijoittuneet joukkueet.

Ylemmässä jatkosarjassa kolme parasta joukkuetta sai kolme kotiottelua, ja muut kaksi. Tämän jälkeen joukkueet olivat pelanneet 23 ottelua.

Ylemmän jatkosarjan jälkeen kunkin lohkon kaksi parasta joukkuetta sekä kaksi parasta lohkokolmosta (yhteensä kahdeksan joukkuetta) pelasivat pudotuspelit valmiin kaavion  mukaan. Pudotuspelien päätteeksi kaksi joukkuetta nousi Ykköseen.

Alemmassa jatkosarjassa pelattiin A- ja C-lohkoissa kaksinkertainen sarja ja B-lohkossa yksinkertainen sarja. Alemman jatkosarjan päätteeksi lohkojen 9. ja 10. sijoittuneet joukkueet putosivat Kolmoseen. B-lohkossa myös 11. sijoittunut joukkue putosi Kolmoseen.

### Lohko A

### Lohko B

### Lohko C

## Karsinta Ykköseen

### Välierät
#### Välierä | Lahden Reipas – HJS

*HJS voitti ottelusarjan yhteismaalein 1–2 ja eteni finaaliin.*

#### Välierä | Kiffen – JBK

*Kiffen voitti ottelusarjan yhteismaalein 4–1 ja etenee finaaliin.*

#### Välierä | SJK Akatemia/2 – FC Inter/2

*FC Inter/2 voitti ottelusarjan yhteismaalein 7–4 ja eteni finaaliin.*

#### Välierä | TamU – GBK

*TamU voitti ottelusarjan yhteismaalein ja eteni finaaliin 3–2.*

### Finaalit
#### Finaali | FC Inter/2 – Kiffen

*FC Inter/2 voitti ottelunsarjan yhteismaalein 7–0 ja nousee Ykköseen.*

#### Finaali | TamU – HJS

*TamU voitti ottelusarjan yhteismaalein 5–4 ja nousee Ykköseen.*

## Parhaat maalintekijät

Lähde: https://tulospalvelu.palloliitto.fi/category/M2!spljp24/statistics/points 

## Parhaat pelaajat
Jalkapallon Pelaajayhdistys valitsi vuoden 2024 Kakkosen lohkojen parhaat pelaajat pelaajien oman äänestyksen perusteella:

* Lohko A: Berat Köse (Lahden Reipas)
* Lohko B: Gezim Voca (FC Inter 2)
* Lohko C: Jasper Uwaegbulam Chibueze (GBK)

## Lähteet
Chimbunilan piiri

**Chimbunilan piiri** () tai **Chimbonilan piiri** () on Mosambikin Niassan maakunnassa sijaitseva piiri. 

Chimbonilan piirin väkiluku oli Mosambikin tilastokeskuksen (INE) ennusteen mukaan 88&nbsp;797 vuonna 2022. Piirin hallintokeskus on Chimbunila (Chimbonila). Se sijaitsee linnuntietä 20 kilometriä ja maanteitse 25 kilometriä aluekeskus Lichingasta itään.

Paikallishallinnossa piiri oli jaettu kahteen hallintoalueeseen (): Chimbunila ja Lione (tilanne 8/2012 ja 11/2012, sekä 2022).

Piirin rajoja on muutettu 2000-luvulla ilmeisesti ainakin kaksi kertaa. Aiemmin piiri on ollut osa laajempaa, **Lichingan piiri**nä tunnettua toisen tason hallinnollista aluetta (esimerkiksi väestönlaskennoissa 1997 ja 2007). Aiempi piiri ilmeisesti puolitettiin laajentamalla Lichingan kaupungin kattamaan Lichingan piirin pohjoisosan ja nimeämällä eteläosa Chimbunilan piiriksi. Sittemmin rajoja on esimerkiksi maakuntatilaston 2022 perusteella ilmeisesti muokattu uudelleen niin, että nyttemmin Chimbunilan piiri ympäröi Lichingan kaupunkia. 

Chimbonilan piiri rajaa sisälleen Lichingan kaupungin. Ulkorajoiltaan Chimbonilan piiri rajoittuu lännessä Njassajärveen ja Malawiin Mangochin piirikuntaan, pohjoisessa Lagon, Sangan ja Muemben piireihin, idässä Majunen piiriin sekä etelässä Ngaúman piiriin.

Piirin pinta-ala on vuoden 2022 maakuntatilaston mukaan 5&nbsp;646 neliökilometriä (4,6&nbsp;% maakunnasta). Piirin sivustolla marraskuussa 2017 pinta-alan kerrotaan olleen 3&nbsp;494 km². 
 
## Lähteet
Matkustustiedote

**Matkustustiedote** tai **matkustusvaroitus** on usein valtion viranomaisen antama maa- tai aluekohtainen tiedote, joka sisältää tietoa alueelle matkustamiseen liittyvästä turvallisuudesta. Matkustustiedotteiden julkaiseminen on osa monien maiden ulkoministeriöiden toimintaa. Usein matkustustiedotteet sisältävät ajankohtaista tietoa esimerkiksi alueen rikollisuudesta tai luonnonoloista.

## Matkustustiedotteet Suomessa
Suomessa matkustustiedotteita julkaisee ja ylläpitää Suomen ulkoministeriö. Se julkaisee matkustustiedotteita noin 160 maasta.

## Lähteet
XO, Kitty

**XO, Kitty** on Netflix-suoratoistopalveluun yhdysvaltalainen romanttinen komediasarja, joka on spin-off yhdysvaltalaiskirjailija Jenny Hanin nuortenkirjasarjaan *[[Lara Jean]]* pohjautuvasta suositusta elokuvasarjasta. Han on yksi sarjan vastaavista tuottajista ja showrunnereista.

Sarja kertoo amerikankorealaisesta Kittystä, jota esittää myös elokuvasarjassa hahmoa näytellyt Anna Cathcart. Kitty on alkuperäisten teosten päähenkilön Lara Jeanin pikkusisar, joka on nyt 16-vuotias ja matkustamassa Etelä-Koreaan aloittaakseen opinnot äitinsä vanhassa koulussa. Hänen etäpoikaystävänsä Dae käy samaa koulua, mutta Kitty ei ole kertonut tälle tulostaan etukäteen.

Sarjan ensimmäinen tuotantokausi julkaistiin Netflixiin 18. toukokuuta 2023. Yhtiön mukaan *XO, Kitty* oli ensimmäisen viikon jälkeen kymmenen katsotuimman sarjan joukossa 90 maassa. Kesäkuussa 2023 ilmoitettiin, että sarjaa jatketaan toisella kaudella.

## Katso myös
* To All the Boys I’ve Loved Before

## Lähteet

## Aiheesta muualla
* ''XO, Kitty'' Netflixissä 
*
Johanna I

**Johanna I** voi tarkoittaa seuraavia hallitsijoita:

*Johanna I, Burgundin kreivitär 1200–1205
*Johanna I, Flanderin kreivitär 1205–1244
*Johanna I, Navarran kuningatar 1274–1305
*Johanna I, Auvergnen kreivitär 1332–1360
*Johanna I, Napolin kuningatar 1343–1382
*Johanna Mielipuoli, Kastilian kuningatar 1504–1555, Aragonian kuningatar 1516–1555
Kristian Zahrtmann

**Peder Henrik Kristian Zahrtmann** (31. maaliskuuta 1843 Rønne, Tanska – 22. kesäkuuta 1917 Frederiksberg, Tanska) oli tanskalainen taidemaalari. Hän opiskeli Kuninkaallisessa taideakatemiassa Wilhelm Marstrandin johdolla. Zahrtmann maalasi historia-aiheisia tauluja, joista erityisen tunnettuja ovat Leonora Christina Ulfeldtin elämästä kertovat maalaukset. Zahrtmann oppilaina oli Kunstnernes studieskolessa (1885–1908) useita myöhemmin tunnettuja norjalaisiakin taidemaalareita, kuten Oluf Wold-Torne.


Leonora Christina by Kristian Zahrtmann.jpg|*Leonora Christina i fængslet* (1875)
Kristian Zahrtmann - Young women transporting lime. Civiitá d' Antino - Google Art Project.jpg|*Piger som bærer kalk* (1883)
Zahrtmann. Selvportræt. 1915. Den Hirschsprungske Samling.tif|Omakuva (1915)

## Lähteet

## Aiheesta muualla
Fjord

**Fjord** on kunta Møren ja Romsdalin läänissä Norjassa. Se perustettiin vuonna 2020 yhdistämällä Norddalin ja Stordalin kunnat. Kunnan hallinnollinen keskus on Sylte.

## Media
Paikallislehti *[[Storfjordnytt]]* ilmestyy torstaisin.

## Lähteet

## Aiheesta muualla
Sylte (Fjord)

**Sylte** on Fjordin kunnan hallinnollinen keskus Møren ja Romsdalin läänissä Norjassa. Se ei asukasluvultaan täytä taajaman määritelmää. Syltessä ilmestyy paikallislehti Storfjordnytt. Vuonna 1934 Sylte kärsi pahoja vauriota, kun Tafjorden-vuonon pohjukassa tapahtunut maanvyörymä nostatti suuren hyökyaallon.
## Lähteet
Edmond Tapsoba

**Edmond Fayçal Tapsoba** (s. 2. helmikuuta 1999 Ouagadougou) on burkinalainen jalkapalloilija, joka pelaa keskuspuolustajana Bundesliiga-joukkue Bayer Leverkusenissa ja Burkina Fason maajoukkueessa. 

## Seurajoukkueura

Tapsoba pelasi kaudella 2019–2020 Portugalin liigaa Vitória de Guimarãesin joukkueessa. Hän pelasi ensimmäisen ottelunsa 18. elokuuta 2019 kotiottelussa Boavistaa vastaan, ja syötti joukkueensa maalin 1–1 tasapelissä. Kotiottelussa Desportivo Avesia vastaan 14. syyskuuta hän teki ensimmäisen maalinsa Portugalin liigassa, joukkueensa voittaessa peräti 5–1. Hän onnistui kauden aikana maalinteossa yhteensä neljästi. Hän pelasi Vitórian kanssa myös viisi ottelua Eurooppa-liigan lohkovaihetta.

Tammikuun 2020 siirtoikkunassa Tapsoba siirtyi Saksan Bundesliigassa pelaavaan Bayer Leverkuseniin, ja solmi seuran kanssa viiden ja puolen vuoden mittaisen sopimuksen. Hän debytoi Bundesliigassa 8. helmikuuta kotiottelussa Borussia Dortmundia vastaan, ja pelasi koko ottelun Bayerin voittaessa 4–3. Tepsoba teki ensimmäisen Bundesliiga-maalinsa 21. helmikuuta 2021 vieraskentällä Augsburgia vastaan. Hän tasoitti ottelun loppulukemiksi 1–1 lisäajan neljännellä minuutilla. 

Kaudella 2022–23 Tapsoba pelasi Leverkusenin kanssa Mestarien liigaa, hän pelasi viidessä alkulohkon ottelussa. Ensiesiintymisensä Mestarien liigassa hän teki 13. syyskuuta 2–0 voittoon päättyneessä kotiottelussa Atletico Madridia vastaan.
Syyskuussa 2023 Tapsoba teki Leverkusenin kanssa jatkosopimuksen, joka pitää hänet seurassa vuoteen 2028 asti.

## Maajoukkueura

Tapsoba debytoi Burkina Fason maajoukkueessa 24. elokuuta 2016 ystävyysottelussa Uzbekistania vastaan. Tapsoba pelasi koko ottelun, jonka Burkina Faso hävisi 0–1. Ensimmäisen kilpailullisen maaottelunsa hän pelasi marraskuussa 2019 Afrikan-mestaruuskilpailuiden karsinnoissa Ugandaa vastaan. Hän pelasi täydet minuutit 0–0 päättyneessä ottelussa. Tabsoba on vuodesta 2019 kuulunut Burkina Fason avainpelaajiin, ja on lähes poikkeuksetta pelannut joukkueen takalinjalla täydet minuutit. Taboba edusti maataan Afrikan-mestaruuskilpailuissa 2022. Hän oli viemässä joukkuettaan aina pronssiotteluun asti, jonka Burkina Faso kuitenkin hävisi rangaistuspotkuilla. Turnauksessa erinomaisesti pelannut Tapsoba valittiin kisojen tähdistökentälliseen.

Ensimmäisen maajoukkuemaalinsa Tapsoba teki 19. marraskuuta 2022 Ouagadougoussa pelatussa harjoitusottelussa Norsunluurannikkoa vastaan. Hän iski Burkina Fason 2–1 -voittoon päättyneen ottelun voittomaalin rangaistuspotkusta 42:lla peliminuutilla.

## Lähteet
 

## Aiheesta muualla
Storfjordnytt

**Storfjordnytt** (vuosina 1979–1989 *Norddal Bygdeblad*) on Norjan Fjordissa kerran viikossa ilmestyvä paikallislehti. Se perustettiin vuonna 1979. Lehden levikki vuonna 2022 oli 1 287.

## Lähteet

## Aiheesta muualla
* Lehden verkkosivut
Marianne Heske

**Marianne Heske** (s. 21. helmikuuta 1946 Ålesund) on kansainvälisesti arvostettu norjalainen kuvataiteilija. Hänet tunnetaan muun muassa tietokoneella tekemistään maisemamaalauksista.

Heske piti ensimmäisen näyttelynsä Pariisin Cité internationale des arts’ssa vuonna 1973. Hän on tehnyt yhteistyötä muun muassa nepalilaisten, kiinalaisten, zimbabwelaisten ja eteläafrikkalaisten taiteilijoiden kanssa.

## Lähteet

## Aiheesta muualla
Invincible Shield

__NOTOC__
**Invincible Shield** on brittiläisen heavy metal -yhtye Judas Priestin yhdeksästoista studioalbumi, joka julkaistiin 8. maaliskuuta 2024. Kappaleeseen Panic Attack on julkaistu musiikkivideo.

## Kappaleet
# 
# 
# 
# 
# 
# 
# 
# 
# 
# 
# 

### Deluxe edition bonuskappaleet
#
# 
# 

## Arvostelut
* Soundi: 
* Kaaoszine: 
* Imperiumi: 9-/10
* Helsingin Sanomat: 
* Inferno: 

## Lähteet
Rasmus Troedsson

**Bengt Rasmus Mikael Troedsson** (s. 9. tammikuuta 1964 Malmö) on ruotsalainen näyttelijä. Hänen tunnetuin roolinsa on hovimestari Bellan Roos televisiosarjassa *[[Aika on meidän]]*.
## Lähteet

## Aiheesta muualla
Apple TV+

**Apple TV+** on yhdysvaltalainen suoratoistopalvelu ja tuotantoyhtiö, joka tarjoaa elokuvia ja televisiosarjoja suoratoistona vastaanottajille. Palvelu aloitti toimintansa 1. marraskuuta 2019. Apple TV+ tarjoaa elokuvia sekä palvelulle tuotettuja alkuperäissarjoja, joita kutsutaan nimellä Apple Originals. Apple TV+ -palvelun omistaa Apple Inc.

## Liiketoimintana
Apple TV+:lla kerrotaan olevan maailmanlaajuisesti 45 miljoonaa tilaajaa. ''The Informationin'' mukaan palvelun pyörittäminen maksaa Applelle noin 4,2 miljardia euroa vuodessa ja palvelu tekee tappiota miljardi euroa vuodessa. Yhtiö sietää tappion, koska palvelun ei ole tarkoituskaan tuottaa voittoa, vaan sen tarkoitus on lisätä Applen myymien laitteiden houkuttelevuutta ja sitouttaa käyttäjiä Applen ekosysteemiin. 

## Katso myös
*Apple TV

## Lähteet
Lilli Leinberg

**Lilli Leinberg** (20. elokuuta 1836 Turku – 15. syyskuuta 1922 Kuhmoinen), o.s. *Thuneberg* oli hengellisen laulumusiikin säveltäjä, yhteiskunnallinen toimija ja kirkkohistorian tutkija.

## Elämä

Lilli Thuneberg syntyi Turussa mutta kasvoi ja kävi koulunsa Helsingissä. Helsingin ruotsinkielisessä tyttökoulussa hänen opettajinaan olivat Karl Collan ja urkuri Rudolf Lagi. Thunebergin varhaisimmat säilyneet sävellykset ovat juuri tältä ajalta, hänen 14 säveltämänsä, espanjalaiseksi romanssiksi määritelty *Barramedas ros* ja *Die Wallfahrt nach Kevlar* (Pyhiinvaellus Kevlariin). 1850-luvulla hän lauloi useita vuosia Paciuksen johtamassa oratoiokuorossa.

Thuneberg avioitui kesällä 1856 Karl Gabriel Leinbergin kanssa. Sulhanen toimi Helsingissä opettajana, ja aviopari muutti Jyväskylään 1868, missä K. G. Leinberg toimi opettajaseminaarin johtajana.

Jyväskylässä Lilli Leinberg toimi rouvasväen seuran puheenjohtajana ja perusti Minna Canthin kanssa Jyväskylän raittiusseuran sekä luovutti kenraalikuvernöörille 1876 anomuksen alkoholijuomien myynnin rajoittamiseksi. Lisäksi Lilli Leinberg teki kirkkohistorian tutkimuksia yhdessä miehensä kanssa, joka kuitenkin julkaisi ne ajan tavan mukaisesti vain omalla nimellään.

Säveltäjä Lilli Thuneberg (1862–1920) oli Lilli Leinbergin veljentyttö. Hänen tyttäriään olivat säveltäjä Elli Lönnroth, joka oli Alfons Lönnrothin vaimo, laulaja Ida Nyberg sekä soiton- ja voimistelunopettaja Ester Nyberg.

## Teokset

**Hengellisiä lauluja**: *Pilgrimssånger* (viimeistään 1885), *Jeesus, kunniasta*, *Oi sielu*, *Oi yhteys autuas*, *Sinä kaipaatko täyteyttä*, duetto *Valon päivä*, kuorolaulu *Matkaohjeita*.
**Yksinlauluja**: *Barramedas ros* (oma teksti), *Die Wallfahrt nach Kevlaar* (Heinrich Heine)(1850), *Fyra Sylvias visor* (Z. Topelius) (1859), *Till en liten Flickr på 1sta Maj* (Topelius), Yhteislaulu *Tipujen marssi: Jyväskylän tyttökoulun voimistelumarssi*.
**Pianolle**: *Polkka*, *Valssi*.

## Lähteet
* Välimäki, Susanna, Koivisto-Kaasik, Nuppu: *Sävelten tyttäret: Säveltävät naiset Suomessa 1800-luvulta 1900-luvulle*. Historiallinen Arkisto, Helsinki, Suomalaisen Kirjallisuuden Seura 2023

### Viitteet
Koppipallo

**Koppipallo** on pallopeli, jossa koitetaan saada toiset pelaajat putoamaan ja välttää sitä,  ettei pallo osu maahan. Koppipallo on yksinkertainen ja sopii siten kaikenikäisille ja tasoisille pelaajille. Koppipallon lempinimi on "koppis" ja sitä pelataan lentopallolla.

## Säännöt
Koppipalloa pelataan lentopallokentällä. Jokaisen heiton pitää lähteä alakautta tai muuten putoaa pelistä. Pelaajien määrää ei ole rajattu. Pelaaja tippuu pelistä pois kun pallo osuu maahan. Se pelaaja tippuu, joka koskee viimeisimpänä tai joka on lähimpänä. Jos pelaaja osuu verkkoon putoaa myös pelissä. Pallo kädessä ei saa liikkua paitsi, jos on enää vain  yksi pelaaja jäljellä. Viimeinen pelaaja saa liikkua pallo kädessä.
P.S. Rakastan sinua yhä

**P.S. Rakastan sinua yhä** () on yhdysvaltalaiskirjailija Jenny Hanin kirjoittama nuortenromaani, joka julkaistiin vuonna 2015. Se on toinen osa kolmiosaisesta *[[Lara Jean]]* -kirjasarjasta. Sarjassa sitä edeltää *[[Pojille, joita joskus rakastin]]* (2014) ja seuraa *[[Aina ja ikuisesti, Lara Jean]]* (2017). Romaani on sovitettu Netflix-elokuvaksi *[[To All the Boys: P.S. I Still Love You]]*, joka sai ensi-iltansa vuonna 2020.

*P.S. Rakastan sinua yhä* julkaistiin suomeksi vuonna 2020. Romaanin käänsi Antti Hulkkonen ja suomennoksen kustansi WSOY.

## Lähteet
Kastamonu

**Kastamonu**, aiemmin **Kastamone** () tai **Kastra Komnenon** (), on kaupunki Pohjois-Turkissa.

Kastamonussa on 81&nbsp;310 asukasta (2023) ollen väliluvullaan kaikista Turkin kaupungeista (486) sijalla 98.

## Historia
Kastamonu on yksi Anatolian niemimaan vanhimmista asutuskeskuksista. Arkeologisten kaivausten perusteella alueen ensimmäiset asutukset ovat peräisin paleoliittiselta kaudelta.

Kastamonu oli aikoinaan merkittävä bysanttilainen kaupunki kauppareittien varrella. Seldžukit valloittivat Kastamonun 1200-luvun loppupuolella. Seuraavalla vuosisadalla turkkilaiset emiirikunnat kilpailivat kaupungin hallinnassta, kunnes se liitettiin Osmanien valtakuntaan vuonna 1393. Timur Lenk valloitti Kastamonun ja lähialueet vuonna 1402 ja kaupunki palasi osmanien hallintaan vuonna 1461.

Kaupungissa on säilynyt useita huomionarvoisia rakennuksia, mukaan lukien vanhaa kaupunkia ympäröivän bysanttilaisen linnoituksen rauniot, jotka sijaitsevat kallioisella kukkulalla. Kaupungissa on myös uskonnollisia rakennuksia, kuten teologinen korkeakoulu, moskeija ja köyhäinhoitola, jotka perustettiin 1500-luvulla. Lisäksi kaupungissa voi vierailla värikkäässä katetussa basaarissa, joka myös juontaa juurensa 1500-luvulle.

Kastamonusta on historiassa käytetty nimiä: Tumanna, Castumanna, Castrokommen, Kastomoni, Germanicopolis, Castonom. Kaupungin nimi kulkee Kastamonina Bysantin historioitsijoiden teoksissa.

## Maantiede
Kaupunki koostuu 20 kaupunginosasta: Kuzeykent, Mehmet Akif Ersoy, Yavuz Selim, Budamış, Akmescit, Aktekke, Atabeygazi, Beyçelebi, Cebrail, Hepkebirler, Hisarardı, Honsalar, Inönü, Isfendiyar, Ismailbey, Kırkçeşme, Saraçlar, Topçuoğlu, Esentepe ja Candaroğulları.

### Ilmasto
Kastamonussa kesät ovat lämpimiä ja enimmäkseen poutaisia, ja talvet ovat hyvin kylmiä, lumisia ja osittain pilvisiä. Vuoden mittaan lämpötila vaihtelee yleensä -5° C:n ja 28° C:n välillä ja on harvoin alle -13° C tai yli 33° C.

## Lähteet
Volossola

**Volossola** (, ei pidä sekoittaa Kupanitsan Volossovaan), joskus muodossa *"Volosla"*, oli inkeriläinen kylä, joka kuului Ropsun luterilaisen seurakuntaan. Nykyään entisen kylän alue kuuluu Lomonosovin piiriin. 

Kylä mainitaan Novgorodin Vatjan viidenneksen verokirjassa vuodelta 1499/1500 (*Volosova* Kuippinan pogostassa). Vuonna 1849 Volossolassa asui 224 ihmistä (107 miestä ja 117 naista), kaikki inkeriläisiä (savakoita), ja sen lisäksi 14 inkerikkoa. 1900-luvun ensimmäisellä puoliskolla inkerikoista ei kukaan kylän asukkaista enää kuullut. Vuonna 1926 Volossolassa oli 83 taloa ja 312 ihmistä, niistä 251 asukasta (66 taloa) - inkeriläisiä. Kylän talot sijaitsivat lähekkäin kahden puolen kylätietä inkeriläiseen tapaan. Volossolan suvut olivat Multia, Nisonen, Kyyner, Piutunen, Iivanainen, Lavonen, Kuvanen ja Kaupponen. Kylän osat olivat Yläotsa, Alaotsa ja Vennäinotsa. Viimemainitussa asui ortodoksisia venäläisiä (suvut: Golovin, Frolov, Ivanov), jotka kuitenkaan eivät eronneet inkerinsuomalaisista ja suurin osa niistä puhui suomea sujuvasti, - ja lienevät olleen inkerikkojen jälkeläisiä. Lisäksi kauempana
varsinaisesta kylästä oli neljä virolaisten taloa (suvut: Tross, Tomas) ja muutamia saksalaisia. Kielen- ja kansanrunouden tutkija Nina Lavonen on syntynyt Volossolassa.

Luterilainen väestö ja osa venäläisistä kävi Ropsun seurakunnan kirkossa, joka sijaitsi Pieni-Kurkun kylässä, ja ortodoksit - Ropsun kylän kirkossa. 
1900-luvun alussa kylässä toimi aktiivisesti "kuohittujen" lahko, joka lienee ollut koko Inkerin suurin, ja tunnettiin parhaiten miesten kuohitsemisesta ja naisten rintojen poistamisesta. Lahkolaisia vainottiin tsaarin aikana, ja lahko kiellettiin Neuvosto-Venäjällä. Vuonna 1929 Pietarissa tapahtui näyttävä oikeudenkäynti lahkolaisia vastaan, missä syytetyistä 14 oli Volossolan kylästä. He saivat rangaistukseksi 2-4 vuotta vankeutta. 1930-luvun alussa kylän varakkaita sukuja karkotettiin "kulakkeina" Keski-Aasiaan, missä osa kuoli nälkään ja vaikeiden asuinolosuhteiden takia.

Toisen maailmansodan aikana kylä oli miehitetty saksalaisjoukoilla. Inkeriläisiä vietiin vuosina 1943-1944 Viron kautta Suomeen.  Sodan jälkeen Neuvostoliittoon palanneet eivät vastoin lupauksia päässeet kotikylälle, vaan heidät karkotettiin eri puolille Venäjää. Volossolan ehjäksi jääneet talot siirrettiin toisiin lähikyliin, ja näin kylä autioitui. 

## Lähteet

### Viitteet
Euroopan kaukovaellusreitti E6

**Euroopan kaukovaellusreitti E6** on yksi kahdestatoista Euroopan halki kulkevasta kaukovaellusreitistä. Reitti on yhteensä 6 283 kilometriä pitkä, ja se alkaa Kilpisjärveltä Suomesta ja päättyy Egeanmerelle.

## Reitti

### Suomi
E6-reitistä noin 2&nbsp;000 kilometriä on Suomen alueella. Reitti kulkee muun muassa Kemin, Keuruun, Tampereen, Turun ja Maarianhaminan kautta. Suomessa ei kuitenkaan ole European Ramblers' Associationiin (ERA) kuuluvaa järjestöä, joten tarkkaa tietoa reitistä ei voi saada.

### Ruotsi
E6-reittiä kulkee noin 1&nbsp;300 kilometriä Ruotsissa. Siellä reitti alkaa Grisslehamnista ja kulkee Danderydin, Norrköpingin, Eksjön kautta, sekä Isabergin, Kinnaredin ja Båstadin lähimaastossa päättyen Malmöhön.

### Tanska
Tanskassa 342-kilometrinen reitti alkaa Kastrupissa ja päättyy Krusåhon.

### Saksa
Saksassa reittiä kulkee 1&nbsp;522 kilometriä Kielin, Lyypekin, Fichtelin vuorten ja Dreisesselbergin kautta.

### Itävalta
Itävallassa reittiä kulkee 670 kilometriä. Se alkaa Saksan Dreisesselbergistä ja kulkee muun muassa Freistadtin, Karlstiftin, Melkin, Mariazellin ja Leobenin kautta ja päättyy Slovenian rajalle Eibiswaldin kylälle.

### Slovenia
Reitistä 315 kilometriä sijaitsee Sloveniassa. Siellä se alkaa Itävallan rajalta ja päättyy Strunjaniin. 

### Kreikka
Reitistä 1&nbsp;166 kilometriä kulkee Kreikassa, jossa se alkaa Igoumenítsasta ja päättyy Alexandroúpoliin.

## Lähteet
Sjuush

**Rasmus ”sjuush” Beck** (s. 3. tammikuuta 1999) on tanskalainen ''Counter-Strike 2'' -ammattilainen. Hän edustaa nykyään Heroic-joukkuetta, jota pidetään lokakuussa 2023 maailman neljänneksi parhaimpana joukkueena. 

Sjuush on voittanut urallaan monia ensimmäisen tason turnauksia, joista lähes kaikki Heroicin riveissä. Suurin voitto tuli kuitenkin Flashpoint Season 1 -turnauksesta, jolloin sjuush pelasi vielä MAD Lionsin joukkueessa. Sjuush oli finaalissa joukkueensa toisiksi alhaisin ratingillaan 1,01. Heroicin riveissä tärkeimmät voitot ovat tulleet turnauksista BLAST Premier: Fall Finals 2022 ja BLAST Premier: Spring Final 2023. Näistä molemmista Heroic ansaitsi voittorahaa 200&nbsp;000 dollaria. 

## Lähteet
Timo Prihti

**Timo Erkki Prihti** (8. huhtikuuta 1944 Kiikka – 4. joulukuuta 2021 Pori) oli suomalainen insinööri, yritysjohtaja ja yrittäjä, joka sai teollisuusneuvoksen arvonimen vuonna 1999.

Prihti kävi Lavian keskikoulun ja valmistui insinööriksi Porin teknillisestä opistosta. Hän aloitti Rosenlew-yhtymässsä 1969, jossa hän kohosi puimureiden tuotantojohtajaksi. Prihti osti 1991 osti puimuriliiketoiminnan Rosenlewin osakekannan omistaneelta Rauma Oy:ltä ja perusti Sampo-Rosenlew -konsernin. Vuonna 2009 Prihtin poika Jali Prihti tuli isänsä seuraajaksi Sampo-Rosenlewin toimitusjohtajaksi. Timo Prihti siirtyi tuolloin yrityksen hallituksen puheenjohtajaksi.

Kokoomuslainen Prihti valittiin vuonna 2012 Porin kaupunginvaltuustoon, mutta hän luopui valtuustopaikastaan ja muista luottamustehtävistään jäätyään kiinni rattijuopumuksesta. Vuonna 2013 Prihti sai ehdollisen vankeusrangaistuksen törkeästä rattijuopumuksesta.
 
Timo Prihtin veli oli talousvaikuttaja Aatto Prihti.

## Lähteet
Broder Sveninpoika

**Broder Sveninpoika** (kuoli 1436) oli ritari, kaappari ja  ruotsalainen sotapäällikkö.

Broder Sveninpoika kuului luultavasti samaan sukuun kuin tunnettu Abraham Broderinpoika. Hän osallistui Eerik Pommerilaisen sotaan Hansaliittoa vastaan merisodassa joidenkin kaapparien komentajana, mutta joutui vangiksi vuonna 1432 ja hänen kerrotaan olleen pitkään vangittuna Lyypekissä. Vuonna 1434 hänen todetaan palanneen Ruotsiin, missä hän oli Engelbrektin kapinan aikana kansallisen puolueen puolella Eerik Pommerilaista vastaan. Kun ruotsalaiset piirittivät Varbergin vuonna 1436, Broder Sveninpoika mainitaan yhtenä Ruotsin armeijan johtajista. Samana vuonna Engelbrekt Engelbrektinpojan kuoleman jälkeen hänellä oli erimielisyyttä Kaarle Knuutinpoika Bonden kanssa, jota hän Söderköpingissä syytti läänitysten jakamiseen liittyvissä asioissa, ja hänet teloitettiin Kaarle Knuutinpojan käskystä.

## Lähteet